Asztrofotós kiállítás és bemutató Martfű - Bagil.hu
Asztrofotós kiállítás és bemutató Martfű
2015 szeptember 18-án. Meghívást kapott kis csapatunk.
Bach Zoli, Klacsány Imre és jómagam egy rendhagyó csillagászati bemutatóra kaptunk meghívást, ahol a bemutatóval egyidőben kiállítást rendeztek be az eddig publikált képeinkből. Szeretem ezeket az alkalmakat, hiszen ilyenkor lehetőség nyílik rá, hogy találkozzunk az égbolt szerelmeseivel. Igazán színvonalas helyszínen mutathattuk be asztrofotóinkat egy komoly, és érdeklődő közönség előtt.
Köszönettel tartozunk a Martfűi Városi Művelődési Központ és Könyvtár munkatársainak a szervezésért. A bemutató során megkerestük a sarkcsillagot, csillagképeket rajzoltunk fel a koraőszi égre. Természetesen nem maradhatott el a fotózás sem. A fényszennyezés kissé nehezítette a fotózást, de így is levadásztuk a Perzeusz ikerhalmazát, az M27 Súlyzó-ködöt, az M57-et, és természetesen ránéztünk az Andromedara vizuálisan és fotografikusan is. Nagyon köszönjük a Tiszazugi Földrajzi Múzeumnak a támogatást.Már megvan az új kiállítás helyszíne!Csongrádra utaznak a képek, és természetesen mi is ott leszünk egy hasonló bemtutaó erejéig.Derűs eget!!!
Közzétéve: 2015.09.18.